VENDIM
Nr.1,datë 2.2.2015

MBI MIRATIMIN E MARRËVESHJES MIDIS KESH SHA DHE OST SHA PËR SHITBLERJEN E ENERGJISË ELEKTRIKE PËR MBULIMIN E HUMBJEVE TEKNIKE NË SISTEMIN E TRANSMETIMIT”, PËR VITIN 2015

Në mbështetje të nenit 8 pika 2, nenit 9, dhe nenit 26, pika 1, nenit 35, pika 1, germa“b” dhe pika 2, germa“b”, si dhe neni 41, pika 3, germa “ç” të ligjit nr. 9072, datë 22.5.2003, “Për sektorin e energjisë elektrike”, i ndryshuar,pika 4.13, germa“a”, pika 8, pika 5.2, “ii” dhe pika 7,germa“f” tëModelit të Tregut të Energjisë Elektrike, të miratuar me VKM nr. 338, datë 19.3.2008, i ndryshuar, kapitullit V të Rregullave të Tregut të Energjisë Elektrike, të miratuara me vendimin e Bordit të Komisionerëve të ERE-s nr. 68, datë 23.6.2008, të ndryshuar, Bordi i Komisionerëve i Entit Rregullator të Energjisë në mbledhjen e tij të datës 2.2.2015, pasi u njoh me relacionin e përgatitur nga drejtoritë teknike të ERE-s, mbi kontratën “Për shitblerjen e energjisë elektrike për mbulimin e humbjeve teknike në sistemin e transmetimit” për vitin 2015 ndërmjet shoqërisë KESH sh.a. dhe shoqërisë OST sh.a.,
konstatoi se:
1. Palët e kësaj marrëveshjeje janë subjekte juridike të legjitimuara për nënshkrimin e marrëveshjes “Për shitblerjen e energjisë elektrike për mbulimin e humbjeve teknike në sistemin e transmetimit” duke pasur parasysh që:
- Shoqëria KESH sh.a. është licencuar në aktivitetin e prodhimit të energjisë elektrike me vendimin e Bordit të Komisionerëve të ERE-s nr. 23 datë 23.6.2009, i ndryshuar.
- Shoqëria OST sh.a. është licencuar në aktivitetin e transmetimit të energjisë elektrike me vendimin e Bordit të Komisionerëve të ERE-s nr. 24, datë 26.3.2009.
2. Dispozitat e kësaj kontrate janë në harmoni me Modelin e Tregut të Energjisë miratuar me VKM nr. 338, datë 19.3.2008, Rregullat e Tregut të miratuar me vendimin e Bordit të Komisionerëve nr. 68, datë 23.6.2008, të ndryshuar.

Për gjithë sa më sipër, Bordi i Komisionerëve të ERE-s 
Vendosi:

1. Miratimin e marrëveshjes “Për shitblerjen e energjisë elektrike për mbulimin e humbjeve teknike në sistemin e transmetimit” për vitin 2015 ndërmjet shoqërisë KESH sh.a. dhe shoqërisë OST sh.a., bashkëlidhur këtij vendimi.
2. Ngarkohet Drejtoria Juridike dhe e Mbrojtjes së Konsumatorit të njoftojë palët për këtë vendim.
Ky vendim hyn në fuqimenjëherë dhe i shtrin efektet nga data 1 janar 2015 deri në datën 31 dhjetor 2015.
Ky vendim botohet në Fletoren Zyrtare. 

KRYETARI
Petrit Ahmeti

KONTRATË
PËRSHIT-BLERJEN E ENERGJISË ELEKTRIKE PËR MBULIMIN E HUMBJEVE TEKNIKE NË SISTEMIN E TRANSMETIMIT NDËRMJETOPERATORIT TË SISTEMIT TË TRANSMETIMIT SHA
(më poshtë referuar si “OST’’ sh.a)
Adresa: Bulevardi “Bajram Curri”, Rruga “Viktor Eftimiu”, Tiranë
dhe
KORPORATËS ELEKTROENERGJETIKE SHQIPTARE
(më poshtë referuar si KESH sh.a.)
Adresa: Blloku “Vasil Shanto”, Tiranë
OST sh.a. dhe KESH sh.a. më poshtë referuar si “palët”
Tiranë, 23.12.2014

Baza ligjore
Baza ligjore për hartimin dhe nënshkrimin e kësaj kontrate është:
a) ligji nr. 9072, datë 22.5.2003 “Për sektorin e energjisëelektrike” (i ndryshuar);
b) ligji nr. 48/2014 “Për pagesat e vonuara në detyrimet kontraktore e tregtare”;
c) vendimi i Këshillit të Ministrave nr. 338, datë 19.3.2008 “Për miratimin e modelit të tregut të energjisë elektrike”;
d) Kodi i Rrjetit të Transmetimit, i miratuar dhe i ndryshuar me vendim të Bordit të Komisionerëve të Entit Rregullator të Energjisë, vendim nr.123, datë 24.10.2008;
e) rregullat e Tregut të Energjisë Elektrike miratuar me vendimin e Bordit të Komisionerëve të Entit Rregullator të Energjisë (ERE) nr.68, datë 23.6.2008 “Rregullat e tregut të energjisë elektrike”;
f) vendimi nr.24, datë 26.3.2009, me të cilin Enti Rregullator i Energjisë (ERE) ka rinovuar licencën për transmetimin e energjisë elektrike OST sh.a.;
g) vendimet nr.23, datë 25.3.2009, nr. 10, datë 6.2.2014 dhe nr. 34, datë 13.5.2014, me të cilat Enti Rregullator i Energjisë (ERE), ka vendosur rinovimin përkatësisht të licencave për prodhimin, furnizimin publik me shumicë, dhe tregtimin e energjisë elektrike, KESH sh.a.;
h) vendimi nr. 77, datë 26.6.2008, me të cilin ERE ka miratuar metodologjinë e llogaritjes së tarifave për Kompaninë Publike të Prodhimit.
Palët bien dakord si më poshtë vijon:

Neni 1
Përkufizime

Përveç rasteve të përcaktuara ndryshe në këtë kontratë ose kur konteksti e kërkon ndryshe, të gjithë termat e mëposhtëm do të kenë kuptimin e përcaktuar në këto përkufizime:
“Kontratë”do tëthotë kjo kontratë dhe të gjitha ndryshimet që mund t’i bëhen kësaj kontratë sëbashku me anekset dhe çdo dokumentacioni bashkëlidhur.
“Data e fillimit” do të thotë dita nga e cila kontrata fillon të bëhet efektive.
“Muaji”do të thotë periudha kohore e cila fillon në orën 00:00 të ditës së parë kalendarike të muajit dhe mbaron në orën 24:00 të ditës së fundit kalendarike të po atij muaji.
“Viti” do të thotë periudha kohore e cila fillon në orën 00:00 të ditës së parë të vitit kalendarik dhe mbaron në orën 24:00 të ditës së fundit të po atij viti kalendarik
“OST sh.a.”është Operatori i Sistemit të Transmetimit të Energjisë Elektrike, i cili operon bazuar në licencën e dhënë nga ERE.
“KESH sh.a.” – Korporata Elektroenergjetike Shqiptare, i cili operon bazuar në licencën e dhënë nga ERE.
“Palët” do të thotë OST sh.a. dhe KESH sh.a.
“ERE” – Enti Rregullator i Energjisë.
“Sistemi Elektroenergjetik”është një sistem i ndërlidhur, i përbërë nga Centralet e Prodhimit të Energjisë Elektrike, linjat, nënstacionet dhe pajisjet shpërndarëse, për Transmetimin dhe Shpërndarjen e Energjisë Elektrike të konsumatorët.
“Sistem i Transmetimit”është një sistem linjash, strukturash mbështetëse dhe pajisjesh transformuese e kontrolluese, që përdorën për transmetimin e energjisë elektrike.
“Humbjet teknike të energjisë elektrike” do të thotëhumbjet teknike të një elementi të rrjetit, të cilat janë të barabarta me diferencën e energjisë elektrike që futet në këtë element me energjinë elektrike që del nga ky element.
“Përfaqësues i Autorizuar”është person i ngarkuar zyrtarisht nga përfaqësuesi ligjor i kompanive OST sh.a. dhe KESH sh.a. për të garantuar zbatimin e kësaj kontrate.
“Çmimi” do të thotë çmimi i shit-blerjes së energjisë elektrike për mbulimin e humbjeve në sistemin e transmetimit, i vendosur nga Enti Rregullator i Energjisë sipas legjislacionit në fuqi.
“Faturë” për efekt të kësaj kontrate me faturë do të kuptohet dokumenti shkresor (fatura tatimore), i cili përmban përcaktimet e bëra në nenin 5.
Neni 2
Objekti i kontratës

Objekt i kësaj kontrate është përcaktimi i të drejtave dhe detyrimeve të palëve për skedulimin, deklarimin dhe garantimin në sasinë dhe cilësinë e kërkuar të energjisë elektrike për mbulimin e humbjeve teknike në rrjetin e transmetimit, mënyrën e llogaritjes dhe faturimin e saj.

Neni 3
Lëvrimi dhe pranimi i energjisë elektrike

3.1 KESH sh.a. merr përsipër të sigurojë energjinë elektrike për mbulimin e humbjeve teknike në sistemin e transmetimit për OST sh.a., në sasinë dhe kohën e kërkuar prej saj.
3.2 Kjo kontratë ka prioritet mbi të gjitha kontratat e tjera të shitjeve që bëhen nga KESH sh.a.
3.3 OST sh.a. merr përsipër të skedulojë energjinë elektrike për mbulimin e humbjeve teknike në sistemin e transmetimit për OST sh.a., me bazë mujore, javore dhe ditore/orare, në përputhje me përcaktimet e dispozitave përkatëse të Rregullave të Tregut dhe akteve të tjera në fuqi. Skedulimet do të paraqesin vlerësimin më të mirë të nivelit të humbjeve teknike. 
3.4 Lëvrimi i energjisë elektrike do të bëhet në dalje të zbarave ngritëse të transformatorëve që ndodhen në HEC-et Fierza dhe/ose Koman dhe/ose Vau i Dejës.

Neni 4
Çmimi

4.1 OST sh.a. paguan KESH sh.a. për energjinë elektrike të blerë për mbulimin e humbjeve në sistemin e transmetimit, me çmimin të miratuar, nga ERE.
4.2 Çmimi i aplikueshëm në momentin e lidhjes së kësaj Kontrate është çmimi në fuqi i miratuar nga ERE.
4.3 Nëse ERE miraton një çmim të ndryshëm nga ai i aplikuar në këtë kontratë, palët do të bëjnë korrigjimet e nevojshme për sasitë e faturuara në përputhje me vendimin përkatës së ERE-s.
Neni 5
Llogaritja/Matja, faturimi i energjisë elektrike për mbulimin e humbjeve teknike në sistemin e transmetimit

5.1 OST sh.a. do të përllogarisë, sipas procedurave të përcaktuara në Rregullat e Tregut dhe Kodin e Rrjetit të Transmetimit, sasinë e energjisë elektrike që i korrespondon humbjeve teknike në sistemin e transmetimit, me bazë mujore dhe ia dërgon KESH sh.a. të evidentuar si zë në Bilancin Energjetik mujor, brenda datës 4të muajit pasardhës ose në ditën e punës pasardhëse, nëse dita e 4-t e muajit korrespondon ditë zyrtare pushimi.
5.2 Menjëherë pas marrjes së Bilancit Energjetik, KESH sh.a., lëshon për OST sh.a., faturën tatimore përkatëse për sasinë e energjisë elektrike për mbulimin e humbjeve teknike në rrjetin e transmetimit, sipas çmimit të miratuar me vendimin përkatës të ERE-s.
5.3 OST sh.a. do t’i kryejë pagesën KESH sh.a. kundrejt vlerave të faturave mujore përkatëse për energjinë elektrike për mbulimin e humbjeve. Pagesa do të bëhet brenda ditës së 30 të muajit kalendarik në të cilin është lëshuar secila prej faturave nga KESH sh.a.
5.4 Vonesa në kryerjen e pagesës: Nëse OST sh.a. dështon në kryerjen e pagesës brenda afatit të përcaktuar në këtë kontratë, shpërblimi për dëmet e shkaktuara si rezultat i vonesës, konsiston në pagimin e kamatëvonesës nëmasën e: Për gjashtëmujorin e parë të vitit, sa norma e interesit të marrëveshjeve të riblerjes dhe të anasjella të riblerjes (REPO dhe REPO të anasjella), miratuar me vendimin e Këshillit Mbikëqyrës të Bankës së Shqipërisë në mbledhjen e fundit të vitit paraardhës, duke i shtuar 8 (tetë) pikë përqindjeje dhe për gjashtëmujorin e dytë, sipas normës së miratuar me vendimin e Këshillit Mbikëqyrës të Bankës së Shqipërisë në mbledhjen e fundit përpara datës 1 korrik të vitit korrent, duke i shtuar 8 (tetë) pikë përqindjeje. Kamatëvonesa paguhet pa qenë i detyruar që KESH sh.a. të provojë ndonjë dëm. Në llogaritjen e kamatëvonesës nuk përfshihet data kur kryhet pagesa. Vlera totale e kamatëvonesave të aplikuara për çdo faturë nuk mund të kalojë vlerën e vetë faturës.

Neni 6
Mospërformanca për shkak të Forcës Madhore

6.1 Përveç se kur specifikohet ndryshe në këtë kontratë, “Forca Madhore” për qëllimet e kësaj kontrate do të thotë një ngjarje jashtë kontrollit të arsyeshëm të një pale që e pengon atë palë të realizojë disa ose të gjitha detyrimet e kësaj kontrate. Ngjarjet e forcës madhore do të përfshijnë pa kufizim:
a) Një ngjarje ose një akt natyror ose shoqëror që ndodh në vend, si tërmetet, ciklonet, rrufetë, përmbytjet, shpërthimet vullkanike, zjarret, lufta, konfliktet e armatosura, kryengritjet, aktet terroriste, të cilat pengojnë secilën palë të përmbushë detyrimet e saj sipas kësaj kontrate, si dhe akte ose ngjarje të tjera, të cilat janë jashtë kontrollit të mundshëm të një pale dhe nuk ndodhin për faj të saj dhe që pala nuk është në gjendje t’i eliminojë ato, edhe pse ka ushtruar siç duhet aftësitë, përpjekjet dhe kujdesin e saj, si dhe rastet e parashikuara nga neni 47 i ligjit nr. 9072 tëdatës 22.4.2003 “Për sektorin e energjisë elektrike”, (i ndryshuar).
6.2 Nëse një palë pengohet plotësisht ose pjesërisht për shkak të forcës madhore, në kryerjen e detyrimeve të saj për lëvrim dhe pranim sipas kësaj kontrate dhe kjo palë respekton kërkesat e pikës 6.3 të këtij neni, do të konsiderohet se nuk ka ndodhur asnjë shkelje ose mospagim nga ana e palës pretenduese dhe ajo do të çlirohet nga këto detyrime për atë periudhë kohore që kjo forcë madhore e pengon performancën e saj. Asnjë detyrim për të paguar dëmet (zhdëmtimet për paaftësinë për lëvrim dhe pranim) nuk do t’i kërkohet dhe merret palës lidhur me sasitë e palivruara respektivisht të pamarra si rezultat i forcës madhore.
6.3 Sa më shpejt që të jetë e mundur, pasi konstaton forcën madhore,pala që kërkon përjashtim nga detyrimet e veta, do të njoftojë palën tjetër për ngjarjen e forcës madhore dhe për aq sa është e mundur do t’i sigurojë një vlerësim jodetyrues mbi zgjatjen dhe kohëzgjatjen e pritshme të paaftësisë sësaj përformuese. Pala pretenduese do të përdorë gjithë përpjekjet ekonomikisht të favorshme dhe të ligjshme për të lehtësuar efektet e forcës madhore dhe gjatë vazhdimit të forcës madhore, do t’i sigurojë Palës tjetër të dhëna të përditësuara, mbi zgjatjen dhe kohëzgjatjen e pritshme të paaftësisë përformuese.

Neni 7
[bookmark: _Toc290022120]Garancitë dhe mbështetja e kredisë

7.1 Shitësi dhe blerësijanë të detyruar të lëshojnë në kuadrin e kësaj kontrate përkatësisht:
Blerësinjëgaranci financiare dhe shitësi një garanci performance, sipas termave tëmëposhtëm:
a) Garancia financiare: Për të mbuluar risqet e aftësisë paguese të blerësit ndaj shitësit lidhur me sasinë e energjisë elektrike të livruar për të siguruar plotësimin e menjëhershëm të të gjitha detyrimeve të tjera që rezultojnë nga kjo kontratë, blerësi do të ketë ngurtësuar, 10 ditë kalendarike përpara muajit përkatës të livrimit, në favor të shitësit, garancinë bankare në vlerën monetare që i korrespondon ½ të sasisë mesatare mujore të energjisë elektrike të planifikuar, e cila do të jetë e vlefshme deri në datën e fundit të muajit pasardhës të muajit të livrimit të energjisë me çmim shitjeje të përcaktuar sipas kësaj kontrate. Garancia bankare duhet të lëshohet nga një bankë e nivelit të dytë të licencuar në vend;
b) garancia e përformancës: Në rast se shitësi dështon të përmbushë detyrimet e tij për livrimin e energjisë elektrike sipas skedulit të paraqitur nga blerësi, për më shumë se tri ditë radhazi, atëherë Blerësi ka të drejtë të kërkojë nga shitësi vendosjen e një garancie përformance në formën e një garancie financiare në një nga bankat e nivelit të dytë të licencuar në vend, në vlerën që i korrespondon sasisë mesatare të energjisë elektrike të programuar në një javë (- GWh)me çmimin e blerjes të miratuar nga ERE. 
Pas marrjes së njoftimit me shkrim, pala tjetër brenda tri (3) ditëve pune do t’i sigurojë palës kërkuese garancinë e kërkuar të performancës. 
7.2 Ndryshimi i dëmshëm material: Një ndryshim i dëmshëm material do të ketë ndodhur nëse ka ndodhur një ose më shumë nga ngjarjet e specifikuara nga vete palët.

Neni 8
Zgjidhje e mosmarrëveshjeve dhe ligjet e zbatueshme

8.1 Për çdo gjë të pashprehur në këtë kontratë, palët do t’ureferohen dispozitave të legjislacionit që rregullojnë sektorin e energjisë elektrike.
8.2 Kjo kontratë do të zbatohet në përputhje me të gjitha aktet normative me fuqi juridike në territorin e Republikës së Shqipërisë.
8.3 Në rast të lindjeve të mosmarrëveshjeve gjatë zbatimit të kësaj kontrate, përfaqësuesit e autorizuar për çdopalë, do të tentojnë me mirëbesim të zgjidhin mosmarrëveshjen sa më shpejt që të jetë e mundur. Në qoftëse përfaqësuesit arrijnë ta zgjidhin mosmarrëveshjen, zgjidhja do t’u njoftohet palëve me shkrim dhe do të jetë detyruese për ato. Në qoftëse përfaqësuesit nuk mund ta zgjidhin mosmarrëveshjen brenda një afati kohor të arsyeshëm, por jo më të gjatë se 40 ditë kalendarike ose në qoftëse një palë nuk arrin të zgjedhë një përfaqësues, brenda 10 (dhjetë) ditësh kalendarike nga njoftimi me shkrim i ekzistencës së mosmarrëveshjes, atëherë secila prej palëve ka të drejtë t’i drejtohet ERE-s, për zgjidhjen e mosmarrëveshjes.
8.4 Secila palë ka të drejtë që brenda 10 (dhjetë) ditësh kalendarike, nga dita që ka marrë njoftim për vendimin e ERE-s, do t’i drejtohet Gjykatës së Rrethit Tiranë për zgjidhjen e mosmarrëveshjes.

Neni 9
Ndryshimet

Kjo kontratë mund të ndryshohet vetëm me një dokument të shkruar të firmosur nga të dyja Palët dhe të miratuar nga ERE.

Neni 10
Klauzola përfundimtare

10.1 Palët njohin risinë dhe përkohshmërinë e kësaj kontrate dhe si rrjedhojë njohin faktin se paraqitet nevoja për të pasur një periudhë provë dhe një nivel të mirë fleksibiliteti gjatë vazhdimit të saj.
10.2 Në përputhje me sa më sipër, palët bien dakord që do të: i) ndërmarrin të gjitha veprimet që janë të arsyeshme, në mirëbesim, që janë të nevojshme për të siguruar vijimësinë e shërbimit dhe aplikimit të kësaj kontrate; ii) negociojnë dhe të amendojnë këtë kontratë kur është e nevojshme për t’u përshtatur me të gjitha ndryshimet në aktet normative me fuqi juridike në territorin e Republikës së Shqipërisë; iii) përveç rasteve kur përshkruhet ndryshe në këtë kontratë të mos e ndërpresin ose të pezullojnë përmbushjen e ndonjë detyrimi si rezultat i ndonjë vendimi në pritje për ndonjë debat ndërmjet palëve.

Neni 11
Hyrja në fuqi dhe afati i zbatimit të kontratës

11.1 Kjo kontratë nënshkruhet nga palët dhe hyn në fuqi pas miratimit nga ERE.
11.2 Kjo marrëveshje ka afat 1-(një) vjeçar dhe i shtrin efektet e saj nga data 1.1.201_ (data e fillimit) deri në datën 31.12.201_.
Mbahet në 3 (tri) kopje origjinale, nga një për secilën palë dhe një për ERE.

Për
KORPORATËN ELEKTROENERGJETIKE SHQIPTARE, KESH SHA
ADMINISTRATORI
Agron Hetoja

Për
OPERATORI I SISTEMIT TË SHQIPTARETRANSMETIMIT, OST SHAADMINISTRATORI
Engjëll Zeqo

